Document ID: 32005D0288

KOMISSION PÄÄTÖS,
tehty 18 päivänä maaliskuuta 2005,
neuvoston direktiivin 96/16/EY soveltamissäännöksistä maitoa ja maitovalmisteita koskevien tilastotietojen keruussa tehdyn päätöksen 97/80/EY muuttamisesta
(tiedoksiannettu numerolla K(2005) 754)
(ETA:n kannalta merkityksellinen teksti)
(2005/288/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maitoa ja maitovalmisteita koskevien tilastotietojen keruusta 19 päivänä maaliskuuta 1996 annetun neuvoston direktiivin 96/16/EY (1) ja erityisesti sen 5 artiklan 2 kohdan ja 6 artiklan 1 kohdan,
sekä katsoo seuraavaa:
(1)
Direktiivin 96/16/EY 5 artiklan 2 kohdassa säädetään, että jäsenvaltioiden on ilmoitettava vuosittain komissiolle käyttämiään menetelmiä koskevat tiedot komission laatimalla yhdenmukaisella lomakkeella.
(2)
Yhteisestä tilastollisten alueyksiköiden nimikkeistöstä (NUTS) 26 päivänä toukokuuta 2003 annetussa Euroopan parlamentin ja neuvoston asetuksessa (EY) N:o 1059/2003 (2) vahvistetaan oikeudelliset puitteet alueellisten yksiköiden mukaan luokitelluille yhteisön tilastoille; sen vuoksi on syytä käyttää uutta nimikkeistöä (NUTS) toimitettaessa alueellisia tietoja maatiloilla tuotetun lehmänmaidon määristä.
(3)
Maidon proteiiniosuuden kasvavan taloudellisen merkityksen vuoksi tärkeimpien maitovalmisteiden proteiinipitoisuudesta saatavat tilastotiedot ovat entistä tärkeämpiä.
(4)
On syytä muuttaa ja täydentää neuvoston direktiivin 96/16/EY soveltamissäännöksistä maitoa ja maitovalmisteita koskevien tilastotietojen keruussa 18 päivänä joulukuuta 1996 tehdyn komission päätöksen 97/80/EY (3) säännöksiä.
(5)
Tässä päätöksessä säädetyt toimenpiteet ovat pysyvän maataloustilastokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 97/80/EY seuraavasti:
1)
Lisätään liitteeseen II tämän päätöksen liitteessä I olevat taulukot H ja I.
2)
Korvataan liite III tämän päätöksen liitteellä II.
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä maaliskuuta 2005.

Labels: 17
19
6